ทองคำปิดร่วงหนัก/หุ้นดาวโจนส์ลบ/น้ำมันคงที่
หุ้นดาวโจนส์ปิดลดลง 63.07 จุด ด้านราคาน้ำมันคงที่ที่ 72.61 ดอลลาร์ ขณะที่ทองคำร่วงแรง 38.10 ดอลลาร์
17 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,751.32 จุด ลดลง 63.07 จุด หรือ -0.18% ดัชนีเอสแอนด์พี 500 ปิดที่ 4,473.75 จุด ลดลง 6.95 จุด หรือ -0.16% ดัชนีแนสแดค ปิดที่ 15,181.92 จุด เพิ่มขึ้น 20.39 จุด หรือ +0.13%ดัชนีดาวโจนส์ตลาดหุ้นนิวยอร์กปิดลบเมื่อวันที่ 16 ก.ย. จากการพุ่งขึ้นของอัตราผลตอบแทนพันธบัตรสหรัฐได้ฉุดหุ้นกลุ่มที่อ่อนไหวต่ออัตราดอกเบี้ย ซึ่งรวมถึงหุ้นกลุ่มเทคโนโลยีและกลุ่มวัสดุ โดยผลกระทบจากการพุ่งขึ้นของอัตราผลตอบแทนพันธบัตรได้สกัดปัจจัยบวกจากรายงานยอดค้าปลีกที่แข็งแกร่งเกินคาดของสหรัฐด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนตุลาคม คงที่ปิดที่ 72.61 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤศจิกายน เพิ่มขึ้น 21 เซนต์ ปิดที่ 75.67 ดอลลาร์ต่อบาร์เรลราคาทองคำโคเม็กซ์งวดส่งมอบเดือนธันวาคม ลดลง 38.10 ดอลลาร์ ปิดที่ 1,756.70 ดอลลาร์ต่อออนซ์